open-index/open-wikipedia-markdown huggingface dataset:
ולדיסלב קלמבובסקי

**ולדיסלב נפוליונוביץ' (ולדימיר ניקולייביץ') קלמבובסקי** (; 28 ביוני 1860 - 19 ביולי 1921) היה גנרל בצבא האימפריה הרוסית אשר פיקד על ארמיות במלחמת העולם הראשונה, ושימש לתקופה קצרה גם כראש המטה הכללי של הצבא.

## ביוגרפיה
### תחילת דרכו
קלמבובסקי נולד ב-28 ביוני 1860 כבן למשפחת אצולה עם רקע צבאי ממוצא פולני. אביו שרת בצבא האימפריה הרוסית בדרגת פולקובניק, ושני אחיו גם הם שרתו בדרגות בכירות. ב-1877 הוא נרשם ללימודים בבית הספר הצבאי אלכסנדרוב, וב-1879 התגייס לצבא והוצב ברגימנט איזמאילובו של המשמר הקיסרי. בין 1885-1886 הוא הוצב במטה הקורפוס ה-13, וב-15 בפברואר 1886, מונה לשליש הדיוויזיה ה-1. ב-1887 הוא מונה למפקד פלוגת נייבסקי ברגימנט ה-1 של הדיוויזיה ה-1. בין 1887-1889 שימש כמפקד פלוגת סופיה ברגימנט ה-2. בין 1890-1894 שימש כמורה בבית הספר לקציני פרשים בטבר. ב-1894 כבר החזיק בדרגת פולקובניק ומונה לקמ"ט בבריגדה ה-1. בין מאי לספטמבר 1895 שימש כמפקד גדוד ברגימנט השני של המשמר הקיסרי. ב-27 בנובמבר 1897 מונה לראש מטה הדיוויזיה ה-7, וב-16 בספטמבר 1899 הועבר למלא את אותו התפקיד בדיוויזיית הפרשים ה-11 ולאחר מכן בדיוויזיה ה-31. ב-30 ביוני 1901 מונה למפקד רגימנט החי"ר ה-122 טמבוב. הוא לחם עם הרגימנט במלחמת רוסיה–יפן ונפצע פעמיים. ב-1904 הועלה לדרגת גנרל מיור, וב-21 באוקטובר של אותה שנה מונה לראש מטה הקורפוס ה-4 ולאחר מכן הקורפוס ה-10. ב-1912 הועלה לדרגת גנרל לייטננט ומונה למפקד הדיוויזיה ה-9.

### מלחמת העולם הראשונה ואחריתו

עם פרוץ מלחמת העולם הראשונה באוגוסט 1914, נכללה הדיוויזיה של קלמבובסקי במסגרת הקורפוס ה-10 אשר היה חלק מהארמייה השלישית. הוא לחם עם הדיוויזיה בקרב גליציה. ב-19 באוגוסט הוא מונה למפקד הקורפוס ה-16. ב-17 בספטמבר 1915 הוא הועלה לדרגת גנרל חיל הרגלים. ב-13 בדצמבר של אותה שנה הוא מונה לראש מטה החזית הדרום-מערבית תחת אלכסיי ברוסילוב. הוא השתתף עם החזית במתקפת ברוסילוב המוצלחת. בהמלצתו של ברוסילוב, ב-6 בדצמבר 1915 הוא מונה למפקד הארמייה החמישית, אולם כעבור חודש ויתר על התפקיד בשל מחלה. ב-25 באוקטובר 1916 הוא מונה למפקד הארמייה ה-11, וב-20 בדצמבר מונה לעוזר הרמטכ"ל. ב-11 במרץ 1917 מינה אותו אלכסנדר קרנסקי כראש המטה הכללי של הצבא. הוא ויתר על התפקיד ב-5 באפריל ומונה למפקד החזית הצפונית. החזית השתתפה תחת פיקודו במתקפת קרנסקי, אולם בפועל, פחות מחצי מהכוח הלוחם שלה השתתף בלחימה. השאר פשוט סירבו לתקוף. הייתה זו אחת הסיבות לכישלון המתקפה. ב-28 באוגוסט, בעיצומה פרשת קורנילוב, הוא הודח מהפיקוד על החזית, והוצע לו לחזור להיות מפקד הצבא במקום לאוור קורנילוב, אולם הוא דחה את ההצעה ופרש מהצבא.

ב-1918 הוא נעצר בידי המפלגה הבולשביקית, אולם שוחרר לאחר שהסכים להתגייס לצבא האדום. הוא לא מילא תפקידים צבאיים בצבא האדום, אלא שימש כיו"ר הוועדה הצבאית-היסטורית בלבד. ב-1920, במהלך המלחמה הפולנית-סובייטית, הוא נעצר בשל מוצאו הפולני ונכלא בבוטירקה. ב-1921 הוא פתח בשביתת רעב, אלא שאיש לא גילה התעניינות במצבו והוא מת מרעב כעבור שבועיים ב-19 ביולי של אותה שנה והוא בן 61.

## קישורים חיצוניים

* ולדיסלב קלמבובסקי 

קטגוריה:גנרלים בצבא האימפריה הרוסית
קטגוריה:מפקדי ארמיות רוסיות
קטגוריה:מפקדי ארמיות בצבא האימפריה הרוסית במלחמת העולם הראשונה
קטגוריה:מפקדי גייסות בצבא הרוסי במלחמת העולם הראשונה
קטגוריה:מעוטרי עיטור גיאורגי הקדוש
קטגוריה:מעוטרי עיטור ולדימיר הקדוש
קטגוריה:בוגרי האקדמיה הצבאית של המטה הכללי
קטגוריה:רוסים שנולדו ב-1860
קטגוריה:רוסים שנפטרו ב-1921
רואנדאייר

[ממוזער|250px|מטוס [בואינג 737|בואינג 737-500 של החברה]]

**רואנדאייר** (באנגלית: **RwandAir**) היא חברת תעופה בבעלות ממשלת רואנדה. החברה היא חברת הדגל של המדינה ונוסדה ב-2002 כ-Rwandair Express. החברה מפעילה טיסות פנים ובינלאומיות לאפריקה, אירופה, הודו והמזרח התיכון. בסיס החברה נמצא בנמל התעופה הבין-לאומי קיגאלי,(KGL) שליד העיר קיגאלי. לחברה הסכמי שותפות קוד עם: טורקיש איירליינס, אתיופיאן איירליינס, בראסלס איירליינס וסאות' אפריקן איירוייז.

צי המטוסים של חברת התעופה כולל מחלקות תיירים ומחלקת עסקים.

## צי המטוסים
צי המטוסים של החברה נכון ליוני 2019:

## פעילות החברה בישראל
בנובמבר 2018 סיכמו ראש ממשלת ישראל בנימין נתניהו ונשיא רואנדה פול קגאמה על הפעלת קו טיסות ישיר בין המדינות באמצעות חברת התעופה, הקו החל לפעול ב-25 ביוני 2019 בשלוש טיסות שבועיות, ומופעל במטוסי בואינג 737-800.

## קישורים חיצוניים

* 

## הערות שוליים

קטגוריה:חברות תעופה לאומיות
קטגוריה:רואנדה: כלכלה
קאספרס גורקש

**קאספרס גורקש** (בלטבית: **Kaspars Gorkšs**; נולד ב-6 בנובמבר 1981) הוא כדורגלן עבר לטבי ששיחק בעמדת בלם. בשנים 2018–2019 שימש כנשיא של התאחדות הכדורגל הלטבית.

## קריירת מועדונים
גורקש התחיל את הקריירה שלו באודה. בשנת  חתם באוסטרס מליגת העל השוודית. בשנת  חתם באסיריסקה. אחרי עונה אחת בלבד חזר ללטביה כאשר חתם בונטספילס.

ב-1 בינואר 2007 גורקש חתם בבלקפול לשנה וחצי עם אופציה לעונה נוספת. ב-28 באוגוסט 2007 גורקש הבקיע את שער הבכורה שלו בבלקפול נגד דרבי קאונטי במשחק במסגרת גביע הליגה האנגלי.

ב-12 ביוני 2008 חתם בקווינס פארק ריינג'רס. למרות טענותיה של בלקפול שהמהלך בוצע באופן לא חוקי, מנהלת הליגה של פוטבול ליג אישרה את המהלך. ב-9 באוגוסט 2008 גורקש ערך את הופעת הבכורה שלו בקבוצה בניצחון 1-2 נגד בארנסלי. ב-7 בנובמבר 2009 גורקש הבקיע את שער הבכורה שלו בקבוצה בניצחון 1-2 נגד שפילד ונסדיי. גורקש היה שותף להעפלה של הקבוצה לפרמייר ליג בסיום עונת  אחרי 15 שנה.

ב-24 באוגוסט 2011 גורקש חתם ברדינג לשלוש שנים. בסיום העונה רדינג העפילה לפרמייר ליג ובכך גורקש חגג עלייה שנייה ברציפות לפרמייר ליג. ב-4 בנובמבר 2012 גורקש הבקיע את שער הבכורה שלו בפרמייר ליגב בתיקו 1-1 נגד קווינס פארק ריינג'רס. ב-12 בפברואר 2013 גורקש הושאל לוולברהמפטון וונדררס עד לסיום העונה.

בדצמבר  גורקש חתם בקולצ'סטר יונייטד על חוזה לחודש אחד. ב-10 בינואר 2015 האריך את חוזהו עד לסיום העונה. ב-24 בינואר 2015 גורקש הבקיע את שער הבכורה שלו בקבוצה בניצחון 0-2 נגד לייטון אוריינט.

ב-29 בינואר 2015 חתם על חוזה לשנה וחצי בארגוטליס מליגת העל היוונית.

בספטמבר  חתם בדוקלה פראג מליגת העל הצ'כית עד לסיום העונה.

ב-1 ביולי 2016 חזר ללטביה והצטרף ללייפאיה עד לסיום העונה. בפברואר  חתם בריגה. באפריל  הצטרף לאודה. באוגוסט 2018 פרש ממשחק פעיל.

## קריירה בינלאומית
גורקש ערך את הופעת הבכורה שלו בנבחרת לטביה ב-11 באוקטובר 2006 במשחק נגד  במסגרת מוקדמות יורו 2008.  ב-17 באוקטובר 2007 גורקש הבקיע את שער הבכורה שלו בנבחרת בהפסד 3-1 נגד . גורקש היה קפטן הנבחרת במשך 7 שנים . בשנת 2017 הודיע על פרישתו מהנבחרת

## תארים
; אוסטרס
*הליגה השוודית השנייה: 

; ונטספילס
*ליגת העל הלטבית: 

; בלקפול
*פלייאוף העלייה לפוטבול ליג צ'מפיונשיפ: 

; קווינס פארק ריינג'רס
*פלייאוף העלייה לפרמייר ליג: 

; רדינג
*פלייאוף העלייה לפרמייר ליג: 

; אישיים
*הכדורגלן הלטבי של השנה: , 

## קישורים חיצוניים

קטגוריה:כדורגלנים לטבים
קטגוריה:בלמי כדורגל לטבים
קטגוריה:כדורגלני ונטספילס
קטגוריה:כדורגלני בלקפול
קטגוריה:כדורגלני קווינס פארק ריינג'רס
קטגוריה:כדורגלני רדינג
קטגוריה:כדורגלני וולברהמפטון וונדררס
קטגוריה:כדורגלני קולצ'סטר יונייטד
קטגוריה:כדורגלני ארגוטליס
קטגוריה:כדורגלני דוקלה פראג
קטגוריה:כדורגלני ריגה
קטגוריה:כדורגלני נבחרת לטביה
קטגוריה:ספורטאים זרים בשוודיה
קטגוריה:ספורטאים זרים באנגליה
קטגוריה:ספורטאים זרים ביוון
קטגוריה:ספורטאים זרים בצ'כיה
קטגוריה:לטבים שנולדו ב-1981
לוליגיים

[ממוזער|דיונון צעיר מהמין [לוליגו אילתי]]
**לוליגיים** (שם מדעי: Loliginidae) היא משפחה של דיונוני רחף ממחלקת הסילוניות המצויים בימים ממוזגים.

הלוליגיים הם דיונונים בגודל ממוצע בעלי עיניים גדולות היכולים לשנות את צבעיהם. חלקם צבועים ביותר כאמצעי ראווה וחלק משתמשים בנהורנות כדי לזהור בחשיכה. הם יצורים חכמים ובעלי "גלימה" מתנפנפת העוזרת להם לנוע במהירות. בקצה גופם 8 זרועות היכולות להיתפס על טרף קטן ולהשתלט עליו במהירות.

דיונונים אלה חיים הן באזורים הטרופיים והן באוקיינוסים הממוזגים.

## סוגים
*סוג ומין יחיד *Afrololigo mercatoris*
* *Alloteuthis*
* *Doryteuthis* - בו דוריטאותיס אופלסכנס
*סוג ומין יחיד *Heterololigo bleekeri*
*לוליגו (*Loligo*)
* *Loliolus*
* *Lolliguncula*
* *Pickfordiateuthis*
*דיונון שונית (*Sepioteuthis*)
* *Uroteuthis*

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1821
קטגוריה:טקסונים שתוארו בידי שארל אלכסנדר לסואר
וסילי גורקו

**וסילי יוסיפוביץ' גורקו** (; 20 במאי 1864 - 11 בפברואר 1937) היה גנרל בצבא האימפריה הרוסית אשר פיקד על ארמיות במלחמת העולם הראשונה.

## ביוגרפיה
### תחילת דרכו
גורקו נולד בצארסקויה סלו ב-20 במאי 1864, שני מבין ששת בניו של פילדמרשל יוסיף גורקו (אחד מאחיו, דמיטרי, יהפוך גם לגנרל בצבא הרוסי ואחיו הבכור ולדימיר גורקו יהיה סגן שר הפנים של רוסיה). מגיל צעיר הוא יועד לשירות צבאי, ולפיכך עד 1885 למד בבית ספר צבאי מן השורה הראשונה, ולאחר מכן התגייס לצבא האימפריה הרוסית והוצב ברגימנט ההוסרים של המשמר הקיסרי. בין השנים 1899-1892 למד באקדמיה של המטה הכללי והועלה לדרגת קפיטן. ב-1 בנובמבר 1893 קיבל פיקוד על אסקדרון במסגרת רגימנט ההוסרים של המשמר. ב-9 באוגוסט 1896 הוא הועלה לדרגת פודפולקובניק ומונה לקמ"ט למשימות מיוחדות במחוז הצבאי ורשה. במהלך מלחמת הבורים השנייה בשנים 1899–1902 הוא שימש כנספח צבאי בצבא הרפובליקה הדרום-אפריקאית, וצפה בקרבות מהצד הבורי. במהלך תקופה זו, הוא הועלה לדרגת גנרל מיור, ולאחר מכן כיהן לזמן קצר כנספח הצבאי בברלין. עם פרוץ מלחמת רוסיה–יפן ב-1904, הוצב גורקו כקצין אפסנאות בארמייה המנצ'ורית של אלכסיי קורופטקין. עד סוף הלחמה הוא מילא תפקידי ניהול ומטה ולחם במספר קרבות. בין השנים 1906–1911 שימש כיו"ר הוועדה להיסטוריה צבאית. ב-12 במרץ 1911 הוא מונה למפקד דיוויזיית הפרשים ה-1.

### מלחמת העולם הראשונה ואחריתו

עם פרוץ מלחמת העולם הראשונה באוגוסט 1914, נכללה הדיוויזיה של גורקו במסגרת הארמייה הראשונה של פאול פון רננקמפף. הוא לחם עם הדיוויזיה במסגרת הפלישה הרוסית לפרוסיה המזרחית וקרב לודז'. ב-9 בנובמבר של אותה שנה הוא מונה למפקד הקורפוס ה-6, ולחם עמו במסגרת הארמייה השנייה והארמייה ה-11, בקרב גליציה, הקרב על הוויסלה וקרב בולימוב. ב-21 בפברואר 1916 הוא מונה למפקד הארמייה החמישית ולחם עמה במתקפת אגם נארוץ' הכושלת. ב-15 באוגוסט הוא הועבר לפקד על הארמייה המיוחדת, עד 10 בנובמבר עת מונה לראש מטה החזית הדרום-מערבית. ב-31 במרץ 1917 הוא מונה למפקד החזית המערבית, אולם כבר ב-23 במאי סולק מהתפקיד ומהצבא בכלל, כיוון שנותר מלוכני מובהק אף לאחר מהפכת פברואר. הוא נכלא במבצר פטרופבלובסקיה, ובספטמבר 1917 גלה מרצון לבריטניה ולאחר מכן לממלכת איטליה. ב-1919 הוא סירב להצעה להצטרף לצבא הלבן, אולם היה חבר בארגון הצבאי הכלל רוסי אשר הקים פיוטר וראנגל, ונועד לאחד את כל מתנגדי הקומוניזם ברחבי אירופה. הוא נפטר ברומא ב-11 בפברואר 1937 ונקבר בבית הקברות הפרוטסטנטי.

## קישורים חיצוניים

* וסילי גורקו באתר "המלחמה הגדולה" 
* ספרו "מלחמה ומהפכה ברוסיה" בתרגום לאנגלית
* 

קטגוריה:גנרלים בצבא האימפריה הרוסית
קטגוריה:מפקדי ארמיות רוסיות
קטגוריה:מפקדי ארמיות בצבא האימפריה הרוסית במלחמת העולם הראשונה
קטגוריה:מעוטרי עיטור גיאורגי הקדוש
קטגוריה:מעוטרי עיטור ולדימיר הקדוש
קטגוריה:בוגרי האקדמיה הצבאית של המטה הכללי
קטגוריה:מהגרים מרוסיה
קטגוריה:מהגרים לאיטליה
קטגוריה:רוסים שנולדו ב-1864
קטגוריה:רוסים שנפטרו ב-1937
לוליגו

**לוליגו** או ***דְּיוֹנוּן-רַחַף*** (שם מדעי: *Loligo*) הוא סוג של לוליגיים מסדרת דיונוני רחף שממחלקת הסילוניות המצויים בימים ממוזגים.

## מאפיינים
דיונוני הלוליגו מצויים בלהקות בימים רדודים רבים. הם בעלי "גלימה" אפורה עד שקופה אך לעיתים גם אדומה והם בעלי עיניים גדולות, 8 זרועות גדולות בעלות קרסים קטנים ו-2 אונות מצידי הגלימה העוזרים להם לשחות במהירות גבוהה. חלק מהדיונונים יכולים להאיר את תאי גופם בחשיכה. הם נעים במהירות ומחפשים טרף כמו סרטנים, קריל או דגים קטנים.

הם יכולים לחיות גם במים עמוקים אך בעונת הרבייה הם מתקבצים בהמונים בחופים ומטילים שורות של ביצים צהובות המהודקות יחדיו. הצעירים הבוקעים נטרפים על ידי טורפים רבים ומעטים מהם מגיעים לבגרות.

כמה אנשים ניזונים מדיונונים ועושים מהם מאכלים כמו הקלמארי.

## מינים
* *Loligo forbesii*
* לוליגו הכף (*Loligo reynaudii*)
* לוליגו שקוף (*Loligo vulgaris*)

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1798
קטגוריה:טקסונים שתוארו בידי ז'אן-בטיסט דה לאמארק
קטגוריה:לוליגיים
טריגון קצר-זנב

**טריגון קצר-זנב** (שם מדעי: *Dasyatis brevicaudata*) הוא מין של טריגון המצוי בימים שלחופי דרום אפריקה וגם לחופי דרום אוסטרליה ודרום ניו זילנד. הוא נפוץ עד לעומק 156 מטרים.

## מאפיינים
טריגון קצר-זנב הוא אחד המינים הגדולים ביותר במשפחת הטריגוניים. רוחבו מגיע ל-2.1 מטרים, אורכו עולה על 4.3 מטרים ומשקלו מגיע ל-350 קילוגרם. הוא בעל גוף משוטח ואפור עם פה המצוי מתחת הגוף, עיניים גדולות וחוטם מחודד. הזנב קצר כשמו ומכיל קוץ בולט בעל ארס. הטריגונים יכולים להסתוות בחולות ולהפתיע יצורים קטנים יותר אותם הם טורפים. 

הוא מצוי בימים ובמפרצים שונים בחופי דרום אפריקה ואוסטרליה. הוא מצוי בחולות, אזורי סלעים, בשוניות, בקרבה לחופים ואף במים מליחים. 

הטריגון הוא טורף שניזון בעיקר מדגי גרם וכן מצדפות, דיונונים שונים, סרטנים, ויצורי סלפה. הוא מפתיע את טרפו וקוטל אותו עם שיניו הגדולות.

הוא עצמו נטרף על ידי מעט מאוד טורפים הכוללים את כריש קופר, פטישן תמים-חרטום, עמלץ לבן וקטלן. הוא מתגונן מטורפיו באמצעות זנבו בעל העוקץ שמצליף למעלה כמו עקרב.

ב-4 בספטמבר 2006, מין של יצור זה שהיה סמוך לחוף במזרח אוסטרליה גרם למות שדרן הטבע סטיב אירווין, כשהיה בן 44 בלבד . 

## גלריה

Dasyatis brevicaudata off Sydney.jpg
Dasyatis brevicaudata 006.jpg
Sting ray - melbounre aquarium.jpg
Dasyatis brevicaudata P2143524.JPG
Shorttail stingray.jpg

## ראו גם
* סטיב ארווין

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:טריגוניים
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס ההודי
קטגוריה:דגי ים באפריקה הדרומית
קטגוריה:דגי ים בדרום אוסטרליה
דטרויט (סרט)

**דטרויט** (באנגלית: **Detroit**) הוא סרט קולנוע אמריקאי מ-2017 בבימויה של קתרין ביגלו. הסרט מבוסס על הסיפור האמיתי של התקרית במוטל אלג'יר , שהתרחשה בלילה שבין 25–26 ביולי 1976, במהלך המהומות הידועות כ"מהומות רחוב 12".

## עלילה

הסרט מתרחש בשנת 1967 בעיר דטרויט, ומתמקד בתקרית שהתרחשה במתחם "מוטל אלג'יר" (ליל 25–26 ביולי 1967), ובה נהרגו שלושה אפרו-אמריקאים, ותשעה אזרחים הוכו בברוטליות, מהם שבעה גברים אפרו-אמריקאים ושתי צעירות לבנות.

לארי, זמר אפרו-אמריקאי, הוא מנהיג להקת "הדרמטיקס" שצפויה להופיע לאחר "מרתה והונדלס" , בערב שיהווה את פריצת הדרך שלהם. האירוע מתבטל בעקבות המהומות בעיר, והוא ומנהל הלהקה, פרד, מוצאים מחסה במלון אלג'ירס. במלון הם פוגשים שתי צעירות לבנות, ג'ולי אן וקארן וידידם האפרו אמריקאי הפרוע קארל. קארל יורה מתוך שעשוע לכיוון אנשי המשמר הלאומי באקדח הזנקה.

למלון מגיעים חבורת שוטרים בהנהגת קראוס, שוטר לבן וגזען שפוצח במסכת חקירות ועינויים נגד לארי וחבריו. במהלך ההתעללות נרצחים שלושה צעירים שחורים, בהם פרד וקארל.

מלווין דיסמוקס, מאבטח אפרו-אמריקאי שנקלע למקום, נחקר ומואשם ברצח יחד עם השוטרים המתעללים. הם מזוכים בידי חבר מושבעים לבן.

## שחקנים ודמויות
*ג'ון בויגה - מלווין דיסמוקס, מאבטח אפרו-אמריקאי המואשם במעשי אלימות
*ויל פולטר - קראוס, שוטר לבן גזען וסדיסט
*האנה מארי - ג'ולי אן
*ג'ון קרסינסקי - עורך הדין אוארבך
*בן או'טול - פלין
*אלג'י סמית' - לארי ריד
*ג'ייקוב לאטימור - פרד
*קייטלין דיוור - קארן
*אנתוני מאקי - גרין
*פייטון אלכס סמית' - לי פורסיית'
*ג'ק ריינור - דימנס
*ג'רמי סטרונג - עו"ד לאנג
*ג'ייסון מיטשל - קארל
*ג'וזף דייוויד ג'ונס - מוריס
*כריס קוי - הבלש תומפסון
*כריס צ'ולק - השוטר פרנק
*לאז אלונזו - ג'ון קוניירס ג'וניור אנ'

## הפקה
הסרט הוא שיתוף הפעולה השלישי בין הבמאית קתרין ביגלו לתסריטאי מארק בול, לאחר "מטען הכאב" ו"כוננות עם שחר". השניים הובילו את הפקת הסרט וחברו לצורך כך לחברת "Annapurna Pictures", חברת הפקות עצמאית הנתמכת על ידי בתו של לארי אליסון. צילומי הסרט בוצעו במהלך 2016 במסצ'וסטס ובדטרויט. הצלם הראשי היה בארי אקרויד שעבד עם ביגלו בסרט "מטען הכאב".

הקרנת הבכורה של הסרט נערכה ב-25 ביולי 2017 והפצת הסרט נקבעה ל-4 באוגוסט 2017.

## תגובות והכנסות
הסרט זכה בדרך כלל לשבחי מבקרי הקולנוע ולדירוג של 84% באתר Rotten Tomatoes מצד המבקרים ו-79% מצד הצופים. לעומת זאת הוא לא הצליח בקופות ורשם הכנסות של 7.1 מיליון דולר בלבד בסוף השבוע הראשון להקרנתו הרחבה בארצות הברית ו-16.7 מיליון דולר סך הכל, סכום נמוך משמעותית מתקציב ההפקה שעמד על 30 מיליון דולר.

## קישורים חיצוניים
* 

* Inside Kathryn Bigelow’s Journey to Tell ‘Detroit’s’ Harrowing Story, וראייטי, 1 באוגוסט 2017
* 
* 
קטגוריה:סרטי 2017
קטגוריה:סרטי דרמה אמריקאיים
קטגוריה:סרטים אמריקאיים המבוססים על סיפור אמיתי
קטגוריה:סרטי קתרין ביגלו
קטגוריה:סרטי דרמה היסטורית אמריקאיים
קטגוריה:דטרויט בקולנוע
פטישן תמים-חרטום

ממוזער|פטישן שנמצא בים
**פטישן תמים-חרטום** (שם מדעי: *Sphyrna zygaena*) הוא מין כריש ממשפחת הפטישניים המצוי בכל האוקיינוסים. כריש זה מצוי בסכנת הכחדה.

זהו המין השני בגודלו במשפחה לאחר המין פטישן גדול. אורכו של הפטישן עד 5 מטרים ומשקלו עד 400 קילוגרם. הוא טורף עצום בעל גוף אפור כהה עם ראש דמוי-פטיש העוזר לו לחוש טרף באמצעות חשמל שהוא מפיק. הוא גם עוזר לראות טרף ביעילות באוקיינוס הרחב. הסנפירים הגדולים עוזרים לכריש לנוע במהירות.

כריש זה מצוי באוקיינוסים הטרופיים ובכמה ימים. הוא יכול לשחות כמה קילומטרים ביום בתנועה מתמדת.

הכריש הוא טורף-על באוקיינוס וניזון בעיקר מדגי גרם ומסרטנים ודיונונים, אך גם מדגי סחוס אחרים ואף מפטישנים אחרים. כרישים אלה משריצים את ולדותיהם בבטן ומשריצים 20–40 פרטים.

הכריש פוגע באדם לעיתים רחוקות ביותר, כנראה עקב טעות בזיהוי. ואולם הכרישים נפגעים מדייגים הצדים אותם וסוחרים בבשרם ובאיבריהם.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:פטישניים
קטגוריה:מגה-פאונה ימית
קטגוריה:דגים: טורפי-על
קטגוריה:בעלי חיים שתוארו ב-1758
סלפיים

**סלפיים** (שם מדעי: Salpidae) היא משפחה יחידה בסדרת ה**סלפות** (Salpida) שהם קבוצה של מערכת המיתרניים פרימיטיביים מקבוצת מיתרני זנב. יצורים אלה חיים בים ומתנהלים כיצורי פלנקטון גדולים המזכירים בצורתם במעט את המדוזות.

יצורים אלה מצויים בכל האוקיינוסים ובימים שונים ונפוצים ביותר בתוך האוקיינוס הדרומי שלחופי אנטארקטיקה. הם מותאמים הן למים קרים והן למים טרופיים. רבים מהם חיים גם בתהומות האוקיינוס. הם ניזונים מסינון של יצורי פלנקטון קטנים אחרים לתוך גופם.

לסלפות שני שלבי חיים. בשלב הראשון היא חיה לבדה ומתרבה ברבייה אל-מינית ובשלב השני מתחברת למושבה הנראית כשרשרת שיכולה להגיע עד לכמה מטרים ומתרבה בצורה מינית.

## סוגים
* *Brooksia*
* *Cyclosalpa*
* *Helicosalpa*
* *Iasis*
* *Ihlea*
* סוג ומין יחיד *Metcalfina hexagona*
* *Pegea*
* *Ritteriella*
* *Salpa*
* *Soestia*
* *Thalia*
* סוג ומין יחיד *Thetys vagina*
* סוג ומין יחיד *Traustedtia multitentaculata*
* סוג ומין יחיד *Weelia cylindrica*

## קישורים חיצוניים

## הערות שוליים

קטגוריה:בעלי חיים שתוארו ב-1888
קטגוריה:טקסונים שתוארו בידי פרננדו לאילה
קטגוריה:מיתרני זנב
אליפות איטליה בכדורגל 1919/1920

**אליפות איטליה בכדורגל 1919/1920** הייתה העונה ה-19 של התחרות שאורגנה על ידי התאחדות הכדורגל האיטלקית. המשחקים החלו ב-5 באוקטובר 1919 והסתיימו ב-20 ביוני 1920. 

בתחרות השתתפו 66 קבוצות. עבור הניצחון הוענקו שתי נקודות ונקודה עבור תוצאת תיקו.

זו הייתה התחרות הראשונה לאחר מלחמת העולם הראשונה. אינטר מילאנו זכתה באליפות בפעם השנייה בתולדות המועדון.
 
## מהלך התחרות
### צפון איטליה

בשלב הראשון של התחרות הקבוצות חולקו ל-6 בתים, 8 קבוצות בכל בית. לשלב השני עלו 18 קבוצות שהתחרו ב-3 בתים על הזכות לעלות לבית הגמר. המשחקים בבתים נערכו בשיטת משחק בית ומשחק חוץ.

בית הגמר כלל שלוש קבוצות והמנצח עלה לגמר ארצי. כל הקבוצות נפגשו למשחק יחיד.

### דרום ומרכז איטליה
* לאציו - התחרות התקיימה בהשתתפות 6 קבוצות בשיטת משחק בית ומשחק חוץ. פורטיטודו רומא ואלבה רומא עלו לשלב השני.
* טוסקנה - התחרות התקיימה בהשתתפות 6 קבוצות בשיטת משחק בית ומשחק חוץ. פיזה וליבורנו עלו לשלב השני.
* קמפניה - התחרות התקיימה בהשתתפות 5 קבוצות. אינטר נאפולי ופולואנה עלו לשלב השני.

קבוצות שעלו לשלב השני חולקו ל-2 בתים בהם נערכו משחקים בשיטת משחק בית ומשחק חוץ.

בסיום ליבורנו נפגשה עם "פורטיטודו רומא" וניצחה 3:2.

### משחק הגמר
המשחק נערך ב-20 ביוני בבולוניה, אינטר מילאנו ניצחה את ליבורנו 3−2 וזכתה באליפות.

## קישורים חיצוניים
* נתונים מאתר rsssf

איטליה
איטליה
קטגוריה:עונות באליפות איטליה בכדורגל
תוכון צר-מקור

**תוכון צר-מקור** (שם מדעי: *Enicognathus leptorhynchus*) הוא מין של תוכי החי באמריקה הדרומית. אורכו הממוצע של התוכי 40 ס"מ.

תוכי קטן וירוק זה הוא אוכל זרעים מתמחה הניזון ממגוון מיני זרעים דרום אמריקאים. הוא מצוי בעיקר ביערות של מרכז צ'ילה. מקורו מותאם לחילוץ זרעים מעצים גדולים, למשל מעצי אראוקריה רמה ומיני מחטניים גדולים.

התוכים פעילים ביום ועפים בלהקה לעבר היערות. 

## קישורים חיצוניים

## הערות שוליים

קטגוריה:בעלי חיים שתוארו ב-1831
קטגוריה:טקסונים שתוארו בידי פיליפ פרקר קינג
קטגוריה:תוכיים
קטגוריה:צ'ילה: עופות
CollegeHumor

**CollegeHumor** הוא אתר קומדיה אמריקאי אשר משרדיו ממוקמים בעיר לוס אנג'לס שבמדינת קליפורניה. האתר נמצא כיום בבעלות חברת "IAC/InterActiveCorp". האתר כולל סרטוני וידאו מקוריים קומים ומאמרים שנוצרו על ידי צוות הכתיבה וההפקה שלו, בנוסף לקטעי וידאו, יש באתר תמונות, מאמרים וקישורים. הוא נוצר על ידי ג'וש אברמסון וריקי ואן ויין. האתר מפעיל גם ערוץ YouTube באותו שם ודפים ברשתות חברתיות שונות. התנועה באתר ממוצעים מעל 7 מיליון מבקרים ייחודיים חודשיים, על פי המדידה הישירה.

רבים מאנשי הצוות של האתר גם מפעילים את אתר האחות "**Dorkly**", המרכז בתוכו משחקי וידאו ופרודיות על משחקי וידאו ברוח של CollegeHumor.
CollegeHumor הפך לאתר ידוע בזכות התוכן הקומי המקורי שלו. האתר היה מועמד יחד עם רבים מהסרטונים שלו לפרס וובי בקטגוריית ההומור ובקטגוריות נוספות. בין הסרטונים הזוכים שלו נכללים "Pixar Intro Parody" עבור אנימציה הטוב ביותר, "Web Site Story" עבור הפרט קצר קצר או פרק, ו"ג'ייק ואמיר" עבור הסדרה הטובה ביותר.

בשנת 2014, שני החלקים שלהם הסרטון שלה "Furry Force" זכה בפרס "Ursa Major Award" עבור סדרת סרטוני הדרמה הטובה ביותר.

בשנת 2014, CollegeHumor דורג במקום ה-76 מתוך 100 בדירוג ערוצי הניו מדיה של האתר "NewMediaRockstars".

## הקמה
האתר הוקם בדצמבר 1999 על ידי ג'וש אברמסון וריקי ואן ויין, בסיועו של היזם יעקב לאודוויק. אברמסון ואן-ויין למדו יחד בבית ספר תיכון בבולטימור שבמרילנד.

אברמסון אמר בראיון: "רצינו להתחיל עסק מבוסס פרסומות, כי אז היה שוק הפרסום די חם וראינו אנשים אחרים מפתחים אתרי אינטרנט שהיו פופולריים ועשו הרבה כסף". מטרתם הייתה ליצור אתר הומור שימשוך את אוכלוסיית הסטודנטים.
CollegeHumor, יחד עם חברת האם שלה, Connected Ventures, נרכשה על ידי IAC של בארי דילר באוגוסט 2006.

## קישורים חיצוניים

* 

קטגוריה:אתרי אינטרנט אמריקאיים
קטגוריה:אתרי אינטרנט שהושקו ב-1999
איליה וסטרמנס

**איליה וסטרמנס** (28 בספטמבר 1915 – 2005) היה כדורגלן לטבי-יהודי, אשר שיחק כחלוץ.

## קריירת מועדונים

וסטרמנס נולד בבירת לטביה, ריגה. את מרבית הקריירה שלו ככדורגלן בילה במועדוני כדורגל של הקהילה היהודית. ב-1931 שיחק בקבוצת מכבי ריגה, לאחר מכן שיחק בין השנים 1933–1935 במדי הכח ריגה. בשנת 1935, עבר לשחק באוסטריה, כאשר שיחק עבור הכח וינה. בשנת 1936, עבר וסטרמנס לארץ ישראל המנדטורית ושיחק עבור מכבי תל אביב. לאחר שנה אחת, חזר לשחק בהכח וינה, וב-1938 עבר לשחק בשורות רסינג פריז מצרפת. ב-1939, בטרם סיפוחה של לטביה על ידי ברית המועצות, עבר לגור בארצות הברית, ושיחק למשך עונה בקבוצת פילדלפיה פסון פיליס. בין 1941–1943, שיחק עבור ניו-יורק אמריקנס. בשנת 1945, שיחק בקבוצת ברוקלין היספנו, ובשנה שלאחר מכן, 1946-1947, שיחק בקבוצת הכדורגל של איגוד עובדי החשמל בניו יורק, בה סיים את הקריירה ככדורגלן פעיל.

## קריירה בינלאומית

ב-30 במאי 1935, וסטרמנס ערך את הופעת הבכורה שלו עבור הנבחרת הלטבית, כאשר כבש צמד במשחק הניצחון 1–6 מול ליטא. במסגרת מוקדמות מונדיאל 1938, וסטרמנס כבש שערים בצמד משחקי נבחרתו מול ליטא, ואת השער היחיד של נבחרתו במשחק ההפסד 1–2 מול אוסטריה, שקבע את הדחתה של לטביה מההעפלה. ב-23 הופעותיו הבינלאומיות, וסטרמנס כבש 13 שערים, דבר שהציב אותו ככובש השלישי בטיבו במדי נבחרתו ערב מלחמת העולם השנייה שקטעה את קריירת המשחק הלאומית והאירופית שלו.

הוא נפטר בגיל 90, בפלורידה, ארצות הברית.

## תארים
;נבחרת
* הגביע הבלטי (2): 1936, 1937.

;אישיים
* מלך השערים של הגביע הבלטי (2): 1935, 1937.

## קישורים חיצוניים

* ביוגרפיה

קטגוריה:יהודים לטבים
קטגוריה:כדורגלנים לטבים
קטגוריה:חלוצי כדורגל לטבים
קטגוריה:כדורגלנים יהודים
קטגוריה:כדורגלני מכבי תל אביב
קטגוריה:כדורגלני נבחרת לטביה
קטגוריה:ילידי 1915
קטגוריה:נפטרים ב-2005
דיארון פוקס

**דיארון פוקס** (באנגלית: **De'Aaron Fox**, נולד ב-20 בדצמבר 1997) הוא כדורסלן אמריקאי המשחק בעמדת הרכז בסן אנטוניו ספרס מליגת ה-NBA.

## נעורים וקריירת מכללות
פוקס נולד בניו אורלינס שבלואיזיאנה וגדל ביוסטון שבטקסס. הוא בנם של ארון פוקס ולוריין האריס-פוקס. במהלך לימודיו בתיכון הצטיין בנבחרת הכדורסל של בית הספר. הוא נבחר ל"מר כדורסל של טקסס" והשתתף במשחק מקדונלד'ס אול-אמריקן.

בליגת המכללות שיחק בעונת 2016/2017 באוניברסיטת קנטקי. הוא סיים את העונה עם ממוצע של 16.7 נקודות, 3.9 ריבאונדים ו-4.6 אסיסטים למשחק. הוא נבחר לחמישיית העונה בליגת ה-SEC אליה משתייכת קנטקי ול-MVP של טורניר ה-SEC. בטורניר אליפות המכללות קלע 39 נקודות במשחק שמינית הגמר נגד אוניברסיטת קליפורניה בלוס אנג'לס, שיא טורניר לשחקן שנה ראשונה. בתום העונה בחר לעזוב את קנטקי ולהירשם לדראפט ה-NBA.

## קריירה מקצועית
בדראפט ה-NBA 2017 נבחר במקום החמישי, על ידי סקרמנטו קינגס. בעונתו הראשונה ב-NBA רשם ממוצעים של 11.6 נקודות ו-4.4 אסיסטים למשחק. בעונת  הציג שיפור ניכר, עם ממוצעים של 17.3 נקודות ו-7.3 אסיסטים למשחק, וסיים במקום השלישי בהצבעות לפרס השחקן המשתפר של העונה ב-NBA (אחרי פסקל סיאקם ודיאנג'לו ראסל). לקראת סוף עונתו השלישית, ב-31 ביולי 2020, קלע שיא קריירה של 39 נקודות בהפסד סקרמנטו מול סן אנטוניו ספרס.

בנובמבר 2020 חתם על הארכת חוזה בסקרמנטו ל-5 עונות נוספות, החל מעונת , עבור כ-163 מיליון דולר.

בעונת 2022/2023 נבחר פוקס לראשונה בקריירה למשחק האולסטאר של ה-NBA. פוקס זכה בתואר שחקן הקלאץ' של העונה לעונת 2022/33, השנה הראשונה בה מוענק תואר זה.

ב-3 בפברואר 2025 עבר פוקס בטרייד משולש מסקרמנטו לסן אנטוניו ספרס ביחד עם ג'ורדן מקלוקלין טרייד אשר כלל גם את שיקגו בולס שאליה עברו זאק קולינס, טרה ג'ונס מסן אנטוניו ובחירת סיבוב ראשון בדראפט 2025 שאף היא מסן אנטוניו וקווין הרטר שהגיע מסקרמנטו שקיבלה בתרומה את זאק לאבין, סידי סיסוקו, 3 בחירות סיבוב ראשון ו3 בחירות סיבוב שני.

## סטטיסטיקות הקריירה
### בליגת ה-NCAA

### בעונה הסדירה של ה-NBA

### בפלייאוף ה-NBA

## קישורים חיצוניים

* פרופיל, באתר אוניברסיטת קנטקי

## הערות שוליים

קטגוריה:אמריקאים ילידי לואיזיאנה
קטגוריה:ניו אורלינס: אישים
קטגוריה:כדורסלני אוניברסיטת קנטקי
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני סקרמנטו קינגס
קטגוריה:בחירות דראפט של סקרמנטו קינגס
קטגוריה:כדורסלני סן אנטוניו ספרס
קטגוריה:ניו אורלינס: כדורסלנים
קטגוריה:אמריקאים שנולדו ב-1997
יאן הראשון אולברכט, מלך פולין

**יאן הראשון אולברכט, מלך פולין** (; 27 בדצמבר 1459–17 ביוני 1501), היה מלך פולין בין השנים 1492–1501.

## ביוגרפיה
יאן אולברכט נולד ב-27 בדצמבר 1459 בקרקוב, לקז'ימייז' הרביעי, מלך פולין ואליזבת מאוסטריה, בתם של אלברכט השני, מלך גרמניה ואליזבת מלוקסמבורג.

בשנת 1490 מת מתיאש הראשון, מלך הונגריה, ויאן אולברכט ניסה לתפוס שם את השלטון, אולם הובס על ידי אחיו אולסלו השני, מלך בוהמיה והונגריה. בשנת 1492 מת אביו קז'ימייז' הרביעי, מלך פולין, ויאן אולברכט נבחר למלך פולין בתמיכתו של פרדריק יגיילו, ארכיבישוף קרקוב וגנייזנו. אולם בדוכסות הגדולה של ליטא נבחר אחיו אלכסנדר יגיילו לדוכס הגדול, ובעקבות כך פחתו הכנסות הממלכה, מה שהותיר את יאן אולברכט כפוף לתמיכת האצולה. יאן אולברכט הרחיב מאוד את כוח האצולה, ומאידך החליש את כוח הכנסייה בממלכה.

בשנת 1492 כרת מקסימיליאן, מלך הרומאים ברית עם איוון השלישי ממוסקבה, ובתגובה לכך כרת יאן אולברכט בשנת 1494 בלוצ'ה ברית עם אחיו אולסלו השני, מלך בוהמיה והונגריה, ועם יוהאן השני, הנסיך הבוחר מברנדנבורג ושטפן השלישי, נסיך מולדובה נגד הטורקים. בשנת 1496 גייס יאן אולברכט 80,000 חיילים, ושלח אותם להילחם בטורקים, אולם הצבא נאלץ לסטות ממסלולו, לאחר ששטפן השלישי בגד בו ופלש לגליציה. לאחר מכן נכנס הצבא הפולני לנסיכות מולדביה תוך כדי לחימה, ולאחר שהמצור על סוצ'אבה נכשל והכוח ספג תבוסה בקרב יער קוסמין, נאלץ הצבא הפולני לחזור לארצו. לאחר התבוסה החרים יאן אולברכט מאות אחוזות של אצילים שסירבו להילחם וגרמו לתבוסה, למרות זאת הפופולריות של יאן אולברכט לא נפגעה מכך עד מותו.

בשנת 1501 סירב פרידריך מסקסוניה, ראש המסדר הטבטוני להישבע אמונים ליאן אולברכט, ובתגובה שלח יאן אולברכט את צבאו והכריחו לעשות זאת. הוא תכנן להמשיך במסע נגד האבירים הטבטונים, אולם מת במפתיע ב-17 ביוני אותה שנה, ואחיו אלכסנדר יגיילו עלה לשלטון במקומו.

## אילן יוחסין

## קישורים חיצוניים

* 
* 

קטגוריה:השושלת היגלונית
קטגוריה:מלכי פולין
קטגוריה:ילידי 1459
קטגוריה:נפטרים ב-1501
ג'וש ג'קסון

**ג'ושוע אוניל "ג'וש" ג'קסון** (באנגלית: **Joshua O’Neal "Josh" Jacksonn**; נולד ב-10 בפברואר 1997) הוא כדורסלן אמריקאי, המשחק בעמדת הסמול פורוורד בטורונטו ראפטורס.

## נעורים וקריירת מכללות
ג'קסון נולד בסן דייגו שקליפורניה. הוא בנה של אפלס ובנו החורג של קלרנס ג'ונס שנפטר ב-2014. למד בתיכון בדטרויט שבמישיגן ובנאפה שבקליפורניה. השתתף במשחק מקדונלד'ס אול-אמריקן, בו נבחר ל-MVP במשותף עם פרנק ג'קסון.

בליגת המכללות שיחק בעונת 2016/2017 באוניברסיטת קנזס. הוא סיים את העונה עם ממוצע של 16.3 נקודות, 7.4 ריבאונדים ו-3 אסיסטים למשחק. הוא נבחר לחמישיית העונה בליגת ה-BIG-12 אליה משתייכת קנזס ולשחקן השנה ראשונה של העונה בליגה. בתום העונה בחר לעזוב את קנזס ולהירשם לדראפט ה-NBA.

## קריירת ה-NBA
### פיניקס סאנס
בדראפט ה-NBA 2017 נבחר ג'קסון במקום הרביעי, על ידי פיניקס סאנס. לאורך עונת הרוקי קלע 13.1 נקודות בממוצע למשחק, ובסיומה נבחר לחמישיית הרוקיז השנייה של העונה.

### ממפיס גריזליס
ב-7 ביולי 2019 הועבר בטרייד לממפיס גריזליס, יחד עם דיאנטוני מלטון, בתמורה לקייל קורבר וג'בון קרטר.

### דטרויט פיסטונס
לקראת עונת  חתם ג'קסון על חוזה בדטרויט פיסטונס.

### סקרמנטו קינגס
ב-10 בפברואר 2022 עבר ג'קסון לסקרמנטו קינגס בטרייד מרובע.

### טורונטו ראפטורס
ב-31 באוגוסט 2022 חתם בטורונטו ראפטורס.

## נבחרת ארצות הברית
ב-2013 השתתף עם נבחרת ארצות הברית עד גיל 16 שזכתה באליפות האמריקות שהתקיימה בפונטה דל אסטה שבאורוגוואי, באוגוסט 2014 השתתף עם נבחרת הנוער עד גיל 17 של ארצות הברית שזכתה באליפות העולם שהתקיימה בדובאי. ב-2015 זכה עם הנבחרת באליפות העולם עד גיל 19 שהתקיימה ביוון, בטורניר רשם ממוצע של 12.1 נקודות ו-7 ריבאונדים למשחק.

## סטטיסטיקות הקריירה
### בליגת ה-NCAA

### בעונה הסדירה של ה-NBA

## קישורים חיצוניים

 
* פרופיל, באתר אוניברסיטת קנזס
* פרופיל, באתר USA Basketball

## הערות שוליים

קטגוריה:אמריקאים ילידי קליפורניה
קטגוריה:סן דייגו: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת קנזס
קטגוריה:בחירות דראפט של פיניקס סאנס
קטגוריה:כדורסלני פיניקס סאנס
קטגוריה:כדורסלני ממפיס גריזליס
קטגוריה:קליפורניה: כדורסלנים
קטגוריה:כדורסלני ממפיס האסל
קטגוריה:כדורסלני דטרויט פיסטונס
קטגוריה:כדורסלני סקרמנטו קינגס
קטגוריה:אמריקאים שנולדו ב-1997
ג'ק ויינסטין

**ג'ק ויינסטין** (באנגלית: **Jack Weinstein**) הוא קצין בדימוס בדרגת לוטננט גנרל בחיל האוויר של ארצות הברית. בתפקידו האחרון שירת כסגן ראש מטה חיל האוויר האחראי על ההרתעה האסטרטגית והנשק הגרעיני של ארצות הברית. 

## ביוגרפיה
ב-1982 סיים לימודי תואר ראשון באוניברסיטת מסצ'וסטס-לואל והתגייס לחיל האוויר. שירת כקצין הפעלה ושיגור של טילים בליסטיים בין יבשתיים.

בשנים 1999–2001 פיקד על טייסת לווייני ההתראה השנייה, המפעילה את מערכת SBIRS. בשנים 2003–2005 פיקד על להק המבצעים של כנף הטילים 90. ביוני 2005 מונה למפקד כנף החלל ה-30 בבסיס חיל האוויר ונדנברג. במרץ 2007 מונה לראש מחלקת תוכניות בפיקוד החלל של חיל האוויר ובמהלך ביצוע תפקיד זה קודם לדרגת בריגדיר גנרל. באוגוסט 2009 מונה לסגן ראש מחלקת תוכניות באגף התכנון האסטרטגי של חיל האוויר, ביולי 2011 מונה לראש המחלקה, וחודשים ספורים אחר כך קודם לדרגת מייג'ור גנרל. באפריל 2012 מונה לראש אגף מבצעי אוויר, חלל וסייברספייס בפיקוד החלל. ביוני 2013 מונה לסגן מפקד פיקוד התקיפה הגלובלית של חיל האוויר של ארצות הברית. 

באוקטובר 2013 מונה למפקד חיל האוויר העשרים של ארצות הברית, המהווה את כוח הטילים בליסטיים בין-יבשתיים של ארצות הברית, ולמפקד כוח המשימה 214 בפיקוד האסטרטגי. 

בנובמבר 2015 קודם לדרגת לוטננט גנרל ומונה לראש אגף הרתעה אסטרטגית ונשק גרעיני במטה חיל האוויר. הוא פרש משירות הקבע בדצמבר 2018.

לאחר פרישתו מונה לפרופסור שלא מן המניין לביטחון בינלאומי באוניברסיטת בוסטון.

לויינסטין תואר ראשון במשפט פלילי מאוניברסיטת מסצ'וסטס לואל ותואר שני בניהול מאוניברסיטת האווירונאוטיקה אמברי-רידל. הוא בוגר המכללה לפיקוד ומטה של חיל האוויר, בעל תואר שני באסטרטגיית משאבים לאומיים מהאוניברסיטה לביטחון לאומי ובוגר התוכנית לבכירים של בית הספר לממשל באוניברסיטת הרווארד. 

## קישורים חיצוניים

*ביוגרפיה באתר חיל האוויר של ארצות הברית
*ביוגרפיה באתר אוניברסיטת בוסטון

קטגוריה:גנרלים בחיל האוויר של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של חיל האוויר
קטגוריה:בוגרי אוניברסיטת מסצ'וסטס
קטגוריה:בוגרי אוניברסיטת אמברי-ריידל
קטגוריה:בוגרי האוניברסיטה לביטחון לאומי
קטגוריה:אמריקאים שנולדו במאה ה-20
אנדרו קנדי

**אנדרו פיצ'גארפילד קנדי** (באנגלית: **Andrew Fitzgarfield Kennedy**; נולד ב-22 בדצמבר 1965) הוא כדורסלן עבר אמריקאי-ג'מייקני, אשר שיחק חלק גדול מן הקריירה בישראל. גובהו 2.01 מטרים, והוא שיחק בעמדת הפאוור פורוורד.

## ביוגרפיה
אנדרו קנדי נולד בקינגסטון בירת ג'מייקה. לאחר תום לימודיו התיכוניים בג'מייקה הוא עבר ללמוד ולשחק באוניברסיטת וירג'יניה. קנדי נבחר בדראפט ה-NBA על ידי פילדלפיה 76' בסיבוב השני במקום 43 הכללי.

קבוצתו הראשונה כמקצוען הייתה טופקה סיזלרס מליגת ה-CBA בה שיחק עונה אחת. בעונה הבאה שיחק ברפיד סיטי טרילרס אף היא מליגת ה-CBA. בשנת 1989 שיחק עונה חלקית בקבוצת ואיאדוליד הספרדית. בעונת 1989/90 עבר לשחק בישראל ושיחק בהפועל גליל עליון. בעונה שלאחר מכן שיחק בקרמונה מאיטליה.

בעונת 1991/92 קנדי שב לגליל עליון. בעונה זו זכתה הקבוצה בגביע המדינה. בעונת 1992/1993 הוא זכה עם הקבוצה באליפות היסטורית ראשונה של הפועל גליל עליון והיה הקלע המוביל בקבוצה. בתום עונת האליפות עבר לשחק במונפלייה מצרפת למשך עונה אחת. הוא שב לישראל והצטרף להפועל אילת. ב-1995 חזר לשלוש עונות נוספות בגליל עליון, ולאחריהן שיחק שתי עונות במכבי חיפה, ועונה אחת אצל העולה החדשה לליגה הבכירה מכבי חדרה. את עונת 2001/2002 פתח במכבי רמת גן, אך בחודש ינואר 2002 במהלך העונה הוא שוחרר מן הקבוצה. הוא שימש כמאמן זמני במשחק מול מכבי חיפה במקומו של המאמן ארז אדלשטיין שהתפטר. לאחר שעזב את רמת גן הוא סיכם בבני הרצליה. לאחר תום העונה הודיע על פרישתו מכדורסל בגיל 36.

קנדי הוא הזר ששיחק יותר שנים בישראל מכל זר אחר, והוא הזר שקלע הכי הרבה נקודות בליגה הבכירה. קלע בישראל 5102 נקודות.

אחיו מייקל קנדי שיחק אף הוא כזר בישראל במכבי ראשון לציון והפועל חיפה.

לאחר פרישתו החל לשמש כסקאוט בין היתר בפיניקס סאנס וביוסטון רוקטס.

## קישורים חיצוניים

* 
* 

## הערות שוליים

קטגוריה:כדורסלנים אמריקאים
קטגוריה:כדורסלנים ג'מייקנים
קטגוריה:כדורסלני הפועל גליל עליון
קטגוריה:כדורסלני מכבי חיפה
קטגוריה:כדורסלני מכבי חדרה
קטגוריה:כדורסלני הפועל אילת
קטגוריה:כדורסלני מכבי עירוני רמת גן
קטגוריה:בחירות דראפט של פילדלפיה 76'
קטגוריה:ספורטאים זרים בישראל
קטגוריה:אמריקאים שנולדו ב-1965
ג'וליאן האף

**ג'וליאן אלכסנדרה האף** (באנגלית: **Julianne Alexandra Hough**; נולדה ב-20 ביולי 1988) היא רקדנית, שחקנית, זמרת ומנחת טלוויזיה אמריקאית.

## ביוגרפיה
האף נולדה באורם שביוטה שבארצות הברית למשפחה נוצרית-מורמונית, והיא האחות הצעירה במשפחה. נולדה למריאן ולברוס האף, אחותו של הכוראוגרף דרק האף. האימונים הפורמליים שלה החלו באולפני הבמה לאמנויות הבמה באורם, שם רקדה עם ג'וש מורילו, בין היתר, באולם הריקודים הלטיני; היא החלה לרקוד באופן תחרותי בגיל תשע. למדה באקדמיית לאס וגאס.

## קריירה
### קריירת ריקוד
האף השתתפה תוכנית "רוקדים עם כוכבים", ואף זכתה בה, וקיבלה מדליית זהב, דבר ההופך אותה לרקדנית המקצועית הצעירה ביותר שניצחה בתחרות. ומיד לאחר מכן הפכה לשופטת התחרות.

### טלוויזיה וקולנוע
בשנת 2001 שיחקה האף בתפקיד הבכורה שלה בסרט "הארי פוטר ואבן החכמים", שם הופיעה בתפקיד שולי.

ב-2010 הופיעה בדרמה המוזיקלית "בורלסק". התפקיד הראשי הראשון שלה היה ב-2011 כאשר שיחקה בדרמה המוזיקלית "פוטלוס" לצד מיילס טלר.

ב-2012 נבחרה לככב בסרט "מקום מבטחים" לצד ג'וש דוהאמל, ובסרט המוזיקלי "רוק לנצח" לצד טום קרוז.

בשנת 2015 שיחקה בתפקיד הראשי בסרט האימה "פנייה מסוכנת" (אנ').

בשנת 2016 גילמה את מרדית' בקומדיה "סבא בהפרעה" לצד זאק אפרון ורוברט דה נירו. באותה שנה השתתפה במחזמר המבוסס על הסרט המצליח "גריז" לצד ונסה הדג'נס, והתארחה בסדרה "ללא מילים".

בשנת 2018 שיחקה בסרט הדרמה הביוגרפי "Bigger", לצדו של טיילר הקלין בגילומו של ג'ו וידר.

האף משמשת כשופטת בתוכנית הכישרונות אמריקן גוט טאלנט לאחר שינוי חלק משופטי התוכנית בעונת 2019. היא צפויה לחזור כמנחה לצד אלפונסו ריביירו במקום טיירה בנקס בעונה ה-32 של התוכנית רוקדים עם כוכבים. [ממוזער|ג'וליאן ואחיה [דרק האף]]

### קריירת מוזיקה
הסינגל הראשון של האף יצא ב-2007 ונקרא "Will You Dance With Me". מיד לאחר מכן חתמה חוזה עם יוניברסל מיוזיק גרופ. כעבור שנה הוציאה את השיר "That Song In My Head" שזכה לאהדה גדולה בקרב המעריצים.

## חיים אישיים
האף יצאה עם זמר הקאנטרי צ'אק ויקס (אנ') מאוגוסט 2008 עד נובמבר 2009; מה שהיווה השראה לשירה של האף, "Is That So Wrong".

האף יצא עם מגיש הטלוויזיה ראיין סיקרסט מאפריל 2010 עד מרץ 2013.

בפברואר 2014, נחשף כי היא החלה לצאת עם שחקן ה-NHL, ברוקס לייץ' (אנ'), אז מוושינגטון קפיטלס. בני הזוג הודיעו על אירוסיהם ב-18 באוגוסט 2015 והם נישאו ב-8 ביולי 2017. הם נפרדו ב-2020, אך מאוחר יותר ניסו להתפייס. האף הגישה תביעת גירושין ב-2 בנובמבר 2020; הגירושין הסתיימו ב-22 בפברואר 2022.

היא אובחנה כסובלת מאנדומטריוזיס בשנת 2008, ויצאה עמה לציבור כדי לסייע בביטול הסטיגמה של המחלה.

היא בעלת מותג יין יחד עם השחקנית נינה דוברב בשם "Fresh Vine Wine".

## דיסקוגרפיה

### אלבומי אולפן

* 2008 *- Julianne Hough*

### מיני-אלבומים

* 2008 - *Sounds of the Season: The Julianne Hough Holiday Collection*

## פילמוגרפיה

### קולנוע

### טלוויזיה

### תיאטרון

## קישורים חיצוניים

## הערות שוליים

קטגוריה:אמריקאים ילידי יוטה
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקניות קולנוע וטלוויזיה אמריקאיות
קטגוריה:זמרות אמריקאיות
קטגוריה:זמרות קאנטרי אמריקאיות
קטגוריה:כוריאוגרפיות אמריקאיות
קטגוריה:רקדניות אמריקאיות
קטגוריה:רקדנים סלוניים
קטגוריה:מנחות טלוויזיה אמריקאיות
קטגוריה:שופטות תוכניות מציאות אמריקאיות
קטגוריה:זוכי רוקדים עם כוכבים (ארצות הברית)
קטגוריה:זוכי פרס אמי לבידור בפריים טיים
קטגוריה:אמריקאיות שנולדו ב-1988
קטגוריה:אמריקאים שנולדו ב-1988
איגור אלבין

**איגור ניקולאייביץ' אלבין (עד 2014, סליוניאייב)** (ברוסית: **Игорь Николаевич А́лбин, Слюня́ев**; נולד באיסיקול, מחוז אומסק ב-4 באוקטובר 1966) הוא מדינאי רוסי שלאחרונה כיהן כסגן מושל סנקט פטרבורג מאז נובמבר 2014 עד דצמבר 2018.

כיהן בעבר כמושל מחוז קוסטרומה (2007–2012) והשר לפיתוח אזורי (2012–2014).

## קישורים חיצוניים

* חשבון הטוויטר של אלבין

## הערות שוליים

קטגוריה:סנקט פטרבורג: אישים
קטגוריה:פוליטיקאים רוסים
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1966
ליבי שאף

**ליבי שאף** (באנגלית: **Libby Schaaf**; נולדה ב-12 בנובמבר 1965) היא פוליטיקאית אמריקאית חברת המפלגה הדמוקרטית. כיהנה כראש עיריית אוקלנד שבקליפורניה בשנים 2015–2023.

## ביוגרפיה
שאף נולדה באוקלנד, בת למשפחה יהודית. למדה בתיכון סקייליין, סיימה תואר ראשון ברולינג קולג' שבפלורידה ותואר JD במשפטים מבית הספר למשפטים של אוניברסיטת לויולה מורימאונט שבלוס אנג'לס. בשנים 1992–1995 עבדה במשרד עורכי הדין Reed Smith LLP.

היא עזבה את המשרד לטובת ניהול פרויקט התנדבותי למען בתי ספר ציבוריים באוקלנד. שימשה ראש מטה יושב ראש מועצת העיר אוקלנד ועוזרת בכירה לראש העירייה ג'רי בראון, כמו כן עבדה בהנהלת נמל אוקלנד. ב-2010 נבחרה למועצת העיר אוקלנד.

ב-2014 נבחרה לראשות עיריית אוקלנד. לאחר בחירתו של דונלד טראמפ לנשיא ארצות הברית ביקרה את מדיניותו, בפרט בנושא ההגירה וכינתה אותו בריון. בפברואר 2018 פרסמה הודעה המזהירה שוהים בלתי חוקיים מפני פשיטה צפויה של רשות ההגירה והמכס הפדרלית. היא סיימה את כהונתה כראש העיר בינואר 2023, לאחר שתי תקופות הכהונה האפשריות. ב-2024 הודיעה כי תתמודד למשרת גזבר המדינה ב-2026.
## חיים אישיים
שאף נשואה לסלווטורה ("סאל") פאהי ואם לשני ילדים.

## קישורים חיצוניים

* ביוגרפיה באתר עיריית אוקלנד
* A look at Oakland Mayor Libby Schaaf, אסושיאייטד פרס

## הערות שוליים

קטגוריה:אמריקאים ילידי קליפורניה
קטגוריה:ראשי עיריית אוקלנד (קליפורניה)
קטגוריה:חברות המפלגה הדמוקרטית (ארצות הברית)
קטגוריה:חברי המפלגה הדמוקרטית (ארצות הברית)
קטגוריה:יהודים ראשי עיריות בארצות הברית
קטגוריה:פוליטיקאיות אמריקאיות
קטגוריה:אמריקאיות ממוצא יהודי
קטגוריה:פוליטיקאיות יהודיות אמריקאיות
קטגוריה:בוגרי מכללת רולינס
קטגוריה:בוגרות אוניברסיטת לויולה מרימאונט
קטגוריה:בוגרי אוניברסיטת לויולה מרימאונט
קטגוריה:אוקלנד (קליפורניה): אישים
קטגוריה:אמריקאיות שנולדו ב-1965
קטגוריה:אמריקאים שנולדו ב-1965
טמזין מרצ'נט

**טמזין מרצ'נט** (באנגלית: **Tamzin Merchant**; נולדה ב-4 במרץ 1987) היא שחקנית אנגלייה. היא ידועה בעיקר מהופעתה בתפקיד ג'ורג'יאנה דארסי בסרט "גאווה ודעה קדומה" (2005), בדמות קתרין הווארד בסדרה "שושלת טיודור" (2009–2010) ואן הייל בסדרה "סיילם" של ערוץ WGN America.

## ביוגרפיה
משפחתה של מרצ'נט היא ממחוז סאסקס באנגליה. היא התחנכה בווינדלשם האוס סקול ובברייטון קולג'. היא גם חייתה בעיר דובאי שבאיחוד האמירויות הערביות. אחרי שדחתה פעמיים את הלימודים באוניברסיטה כדי להתרכז בקריירת המשחק שלה, נרשמה ללימודים בהומרטון קולג' שבאוניברסיטת קיימברידג'.

## קריירה
ב-2005 שיחקה מרצ'נט בתפקיד מרגו דארל בסרט הטלוויזיה של ה-BBC "משפחתי וחיות אחרות". ב-2006 הופיעה בשתי תוכניות נוספות של ה-BBC, האחת בתפקיד שרה פוקס, בתם של אלן דייוויס ומישל גומז, בקומדיה "The Good Housekeeping Guide", והשנייה בדמות פרובשונר איסטווד בדרמה ההיסטורית "חדר מיון 1906".

ב-2007, בתקופת לימודיה באוניברסיטת קיימברידג', שיחקה בהפקת אודיו של "מניפתה של ליידי וינדרמיר" בדמות ליידי אגאתה. ב-2008 השתתפה בדרמה "Radio Cape Cod".

מרצ'נט מופיעה בווידאו קליפ "If You've Got The Money" של ג'יימי ט', ובווידאו קליפ של הסינגל "Nobody's Empire" של בל וסבסטיאן.

ב-2009 לוהקה לעונה השלישית של סדרת הדרמה "שושלת טיודור" וגילמה את דמותה של קתרין הווארד, אשתו החמישית של המלך הנרי השמיני. דמותה מופיעה לראשונה בפרק האחרון של העונה השלישית, ואחר כך בעונה הרביעית והאחרונה.

ב-20 באוגוסט 2009 פורסם שמרצ'נט תככב בדמות דאינריז טארגאריין בסדרה "משחקי הכס" של HBO המבוססת על סדרת הפנטזיה של ג'ורג' ר. ר. מרטין "שיר של אש ושל קרח". ב-29 באפריל 2010 הוכרז שמרצ'נט לא תופיעה בסדרה, ומחליפתה היא אמיליה קלארק.

מרצ'נט כיכבה בפרק "Playing with Fire" בסדרה "פקד בילוש בנקס" בתפקיד מירנדה. בתחילת 2012 שיחקה מרצ'נט בדמות רוזה באד בעיבוד של ה-BBC לרומן "תעלומת אדווין דרוד" מאת דיקנס.

בשנת 2014 החלה לככב בסדרת הטלוויזיה "סיילם", בדמותה של אן הייל למשך 3 עונות, אותה הפיק וכתב בראנון בראגה.

## חיים אישיים
מרצ'נט היא פטרונית של ארגון הצדקה הבינלאומי "Build Africa". במרץ 2013 נאמה באירוע של יום האישה הבינלאומי ב-London's Hospital Club.

מרצ'נט כתבה שירים אחדים בהם "Where Does Revenge Stop?" ו-"Ode to a Toilet" עבור מגזין פלטפורמס.

## פילמוגרפיה
### קולנוע

### טלוויזיה

## וידאו קליפים

## תפקידים בתיאטרון

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:אנגליות שנולדו ב-1987
אליפות איטליה בכדורגל 1920/1921

**אליפות איטליה בכדורגל 1920/1921** הייתה העונה ה-20 של התחרות שאורגנה על ידי התאחדות הכדורגל האיטלקית. המשחקים החלו ב-19 בנובמבר 1920 והסתיימו ב-24 ביולי 1921. 

בתחרות השתתפו 88 קבוצות. עבור הניצחון הוענקו שתי נקודות ונקודה עבור תוצאת תיקו.

פרו ורצ'לי זכתה באליפות בפעם השישית בתולדות המועדון.
 
## מהלך התחרות
### צפון איטליה

בתחרות השתתפו 64 קבוצות.

* ליגוריה - בתחרות השתתפו 8 קבוצות. אנדראה דוריה וגנואה העפילו להמשך התחרות.
* פיימונט - בתחרות השתתפו 12 קבוצות שהתחרו ב-2 בתים. נוברה, טורינו, אלכסנדריה ופרו ורצ'לי העפילו להמשך התחרות. קזאלה ויו.ס. טורינו התחרו על הכרטיס הנוסף ויו.ס. טורינו העפילה.
* לומברדיה - בתחרות השתתפו 24 קבוצות. תחילה התקיימו משחקים ב-6 בתים. בהמשך מנצחי הבתים התחרו בבית העלייה. לניאנו, אינטר מילאנו, יו.ס. מילאנו ומילאן העפילו להמשך התחרות. 
* ונטו - בתחרות השתתפו 8 קבוצות. הלאס ורונה ופדואה העפילו להמשך התחרות. 
* אמיליה רומאניה - בתחרות השתתפו 10 קבוצות. מודנה, מנטובה ובולוניה העפילה להמשך התחרות.

16 קבוצות העפילו לשלב חצי הגמר בו הם התחרו ב-4 בתים. משלב זה היו צריכים להמשיך 4 קבוצות, אומנם מכיוון שטורינו ולניאנו פרשו, שלב סיום כלל שלוש קבוצות בלבד.

### דרום ומרכז איטליה
* לאציו - התחרות התקיימה בהשתתפות 8 קבוצות בשיטת משחק בית ומשחק חוץ. פורטיטודה רומא ולאציו עלו לשלב השני.
* טוסקנה - התחרות התקיימה בהשתתפות 7 קבוצות בשיטת משחק בית ומשחק חוץ. פיזה וליבורנו עלו לשלב השני.
* קמפניה - התחרות התקיימה בהשתתפות 8 קבוצות. נאפולי ובניולסה עלו לשלב השני.

קבוצות שעלו לשלב השני חולקו ל-2 בתים בהם בנערכו משחקים בשיטת משחק בית ומשחק חוץ.

בסיום ליבורנו נפגשה עם פיזה והפסידה 1−0.

### משחק הגמר
המשחק נערך ב-24 ביולי בבולוניה, פרו ורצ'לי ניצחה את פיזה 2−1 וזכתה באליפות.

## קישורים חיצוניים

* נתונים מאתר rsssf

איטליה
איטליה
קטגוריה:עונות באליפות איטליה בכדורגל
אסקייפ (תוכנית טלוויזיה)

**אסקייפ** הוא שעשועון טלוויזיה ישראלי המשודר החל מ-22 במאי 2017 בערוץ Kidz למנויי yes בהנחייתו של עומר דרור. בתוכנית, 16 קבוצות של ילדים ובני-נוער מתחרות זו בזו בפיצוח חדרי בריחה שונים. שידורה של העונה השנייה החל ב-11 בפברואר 2018.

עונתה הראשונה של הסדרה זכתה בפרס תוכנית הבידור הטובה ביותר לילדים ונוער בטקס פרסי האקדמיה לטלוויזיה לשנת 2017.

לכבוד האירוויזיון של 2019, הפיק ערוץ "כאן 11" מיני סדרה בשם "אסקייפ-ספיישל אירוויזיון".

## סקירת סדרה

## עונה 1 (2017)
### סקירת הקבוצות
העונה עלתה ב-22 במאי 2017. בעונה זו ניצחו קבוצת "המחוננים" מתל אביב.

## עונה 2 (2018)
### סקירת הקבוצות

### אחותי קפצה כיתה נגד כפולה
ב-18 במרץ 2018 שודר פרק שבו מתחרים שחקני כפולה נגד שחקני אחותי קפצה כיתה. צוות "כפולה" ניצח ב-39 דקות ו-38 שניות, בעוד צוות "אחותי קפצה כיתה" יצאו ב-43 דקות.

## קישורים חיצוניים
* "אסקייפ" - פרק 1 המלא, בערוץ ה-YouTube של KidZ.
* אסקייפ, באתר "אישים" לתיעוד היצירה הישראלית

קטגוריה:Yes הטלוויזיה בלוויין: תוכניות וסדרות
קטגוריה:זוכי פרס האקדמיה לטלוויזיה: תוכניות וסדרות
קטגוריה:שעשועוני טלוויזיה
קטגוריה:KidZ: תוכניות וסדרות
קטגוריה:תוכניות שצולמו באולפני הרצליה
Tour of the Mongoose

**Tour of the Mongoose** (ידוע גם בשם: **El Tour de la Mangosta** במדינות ההיספניות) הוא סיבוב ההופעות השלישי של הזמרת הקולומביאנית שאקירה. סיבוב הופעות זה נועד לקדם את אלבומה הראשון בשפה האנגלית "Laundry Service". גם סיבוב ההופעות הזה היה גלובאלי וכלל מספר רב של הופעות בצפון אמריקה ואירופה וגם הופעות בדרום אמריקה. סיבוב ההופעות זכה להצלחה מסחרית כאשר גרף 72 מיליון דולר מ-60 יעדים בלבד.

## רקע
שאקירה הודיעה על סיבוב ההופעות בספטמבר 2002. סיבוב ההופעות הגיע זמן קצר לאחר הצלחת אלבום הבכורה שלה באנגלית עליו הודיעה במסיבת עיתונאים. שאקירה תיארה את הסיבוב הופעות כ"מופע רוק מבדר" והצהירה כי: "אני לא חוסכת מאמץ כדי לוודא שהסיבוב הופעות יהיה הדבר הכי טוב שאני יכולה להציע למעריצים שלי, ויהיה לה רוח חזקה של רוק אנ רול, כך שתראה כמו מופיע רוק אנ רול ויהיו את כל הניואנסים והדקויות של הדברים שאני רוצה להעביר." באותה מסיבת עיתונאים שאקירה הסבירה את המשמעות שעומדת מאחורי השם של הסיבוב הופעות (בתרגום לעברית סיבוב ההופעות של הנמייה): "התרשמתי מאוד מכוחה של הנמייה כי זו חיה שיכולה להביס נחש רק עם נגיסה, זה כמו נס חי החיה הזאת, זו החיה היחידה שיכולה להביס נחש צפע חי באמצעות נגיסה. אני חושבת שצריכה להיות לנו דרך כלשהי להביס או לנשוך את השנאה זה העולם לא?" ולכן זה נקרא סיבוב ההופעות של הנמייה, נמייה היא החיה היחידה שיכולה להביס נחשים ארסיים בביס אחד ולכן החלטתי שהשם של הסיבוב הופעות ייקרא ככה כי אני חושבת שאם לכולנו יש נמייה קטנה שיכולה להביס את השנאה ואת הכעס ואת הדעות הקדומות של היום יום אנחנו יכולים לנצח את הקרב".

## מחלוקות
המופע עורר מחלוקת בעקבות מסרים אנטי מלחמתיים אשר הוצגו באחד מקטעי המעבר לפני השיר "Octavo Día" המציג קטע מלחמה ולאחר מכן מציג את גרים ריפר כבובה. שאקירה הגיבה על הסרטון ואמרה: 

## שידורים והקלטות
ה-DVD של סיבוב ההופעות צולם ברוטרדם, הולנד ב-22 באפריל 2003 ולאחר מכן יצא לאור כדיסק מיוחד אשר כלל ביצועים ל-10 שירים מתוך ההופעה, בהם השירים: "Poem to a Horse" ו-"Whenever, Wherever" וסרט דוקומנטרי המציג את ההופעה מאחורי הקלעים, את תהליך כתיבת השירים ואת הרעיונות שלה לאחריות החברתית.

## רשימת השירים
### במדינות דוברות אנגלית
#"Ojos Así"
#"Si Te Vas"
#"Fool"
#"Ciega, Sordomuda"
#"The One"
# "(Dude (Looks Like A Lady"
#"Back in Black"
#"Rules"
#"Inevitable"
#"Underneath Your Clothes"
# "Estoy Aquí"
#"Octavo Día"
#"Ready for the Good Times"
#"Un Poco de Amor"
#"Poem to a Horse"
#"Tú"
הדרן:
# ""
# "Whenever, Wherever"

### במדינות היספניות
#"Ojos Así"
#"Si Te Vas"
#"Inevitable"
#"Ciega, Sordomuda"
#"(Dude (Looks Like A Lady"
# "Back in Black"
#"Rules"
#"Underneath Your Clothes"
#"Estoy Aquí"
#"Octavo Día"
# "Ready for the Good Times"
#"Un Poco de Amor"
#"¿Dónde Están Los Ladrones?"
#"Tú"
#"Te Dejo Madrid"
הדרן:
# "(Te Aviso, Te Anuncio (Tango"
# "Suerte"

## תאריכי הופעות

## קישורים חיצוניים

קטגוריה:סיבובי הופעות מ-2002
קטגוריה:סיבובי הופעות מ-2003
קטגוריה:סיבובי הופעות של שאקירה
קטגוריה:סיבובי הופעות באוסטריה
קטגוריה:סיבובי הופעות בבלגיה
קטגוריה:סיבובי הופעות בממלכה המאוחדת
קטגוריה:סיבובי הופעות בצרפת
קטגוריה:סיבובי הופעות בקנדה
אמיר מוטאפצ'יץ'

**אמיר מוטפצ'יץ**' (בבוסנית: **Emir Mutapčić**; נולד ב-27 במאי 1960) הוא כדורסלן עבר בוסני, ומאמן כדורסל בהווה.

## ביוגרפיה
אמיר מוטאפצ'יץ' נולד בעיר זניצה, בעבר חלק מיוגוסלביה, וכיום בבוסניה והרצגובינה. מוטאפצ'י'ץ המכונה "מוקי" שיחק בקבוצת הכדורסל בוסנה סרייבו בשנים 1979–1989. הוא היה חלק מנבחרת יוגוסלביה בכדורסל בשנים 1984–1986, והשתתף איתה במשחקי אולימפיאדת לוס אנג'לס, בה כיכבו דראז'ן פטרוביץ' ודראזן דליפגיץ'. הנבחרת זכתה במדליית הארד, ומוטאפצ'יץ' קלע 4.6 נקודות בממוצע למשחק. ב-1986 השתתף באליפות העולם שנערכה בספרד ותרם 5.8 נקודות בממוצע למשחק, בנבחרת שזכתה במקום השלישי ובמדליית הארד.

ב-1989 חתם בהפועל ירושלים תחת המאמן היוגוסלבי פארוק קולאנוביץ'. הוא שיחק בקבוצה עד לשנת 1991 וסייע לה להתבסס בצמרת הליגה. בשנים 1991–1993 הוא שיחק באלבה ברלין הגרמנית. לאחר מכן שיחק בליכטרפלד מגרמניה.

## כמאמן
מוטאפצ'יץ' אימן את נבחרת בוסניה והרצגובינה. בשנים 1998–2000 הוא אימן בקבוצת ליכטרפלד מגרמניה בה שיחק קודם לכן, ובשנים 2000–2005 אימן את אלבה ברלין. תחילה היה עוזר מאמן, וב-2001 החל לשמש כמאמן ראשי. זכה עם אלבה בשלוש אליפויות גרמניה, ובשני גביעי המדינה. ב-2005 פוטר מתפקידו לאחר כישלון בגביע יול"ב ובליגה המקומית. ב-2004 במקביל לתפקידו בברלין, הוא אימן בשנית את נבחרת בוסניה והרצגובינה. בשנים 2005–2008 אימן את נבחרת גרמניה עד גיל 20, ובשנים 2006–2009 אימן במקביל לאימון בנבחרת, את קבוצת בראונשוויג מגרמניה.

בשנת 2010 החל לאמן את ולוצלאווק מפולין למשך שתי עונות. בשנת 2014 שימש בתפקיד מאמן נבחרת גרמניה, ומשנת 2013 הוא משמש כעוזר מאמן בבאיירן מינכן.

## קישורים חיצוניים

* 
* 

## הערות שוליים

קטגוריה:כדורסלנים בוסנים
קטגוריה:כדורסלנים יוגוסלבים
קטגוריה:כדורסלני בוסנה סרייבו
קטגוריה:כדורסלני הפועל ירושלים
קטגוריה:כדורסלני אלבה ברלין
קטגוריה:ילידי 1960